પોતાના સંબોધનમાં વડાપ્રધાન નરેન્દ્ર મોદીએ કહ્યું કે ઇતિહાસમાં પણ ભારત અને ફિજીનું કનેક્શન છે અને આ કારણે જ અહીં મોટી સંખ્યામાં ભારતીય રહે છે. આપણે બંને દેશો વચ્ચે વેપારી અને રોકાણ સાથે જ આવાગમનને પણ સરળ બનાવવું જરૂરી છે. વડાપ્રધાને કહ્યું કે 'અમે ડિજીટલ ફિજી માટે સાથે મળીને કામ કરવા માટે તૈયાર છીએ. અમે ફિજીની સાથે સૌર અને વાયુ ઉર્જાના ક્ષેત્રમાં કામ કરવાની દિશામાં આગળ વધવા માંગીએ છીએ.' લગભગ 8,49,000 લોકોની વસ્તીવાળા દેશ ફિજીમાં લગભગ 37 ટકા લોકો ભારતીય મૂળના છે.